Ritratt minn: Priscilla Du Preez fuq unsplash .td_uid_2_605e24610f8fc_rand.td-a-rec-img{text-align:left}.td_uid_2_605e24610f8fc_rand.td-a-rec-img img{margin:0 auto 0 0} Ir-Richmond Foundation qalet li l-Organizzazzjoni Dinjija tas-Saħħa tistma li persuna minn kull tlieta tesperjenza problemi ta' saħħa mentali xi darba jew oħra f'ħajjitha. "Minkejja dan, il-maġġoranza l-kbira jkomplu jgħixu ħajja sodisfaċenti, jikkontribwixxu lejn is-soċjetà u jsawru relazzjonijiet sinifikattivi man-nies ta' madwarhom", qalet l-istqarrija li kompliet li diversi persuni mix-xena pubblika, kemm lokali kif ukoll barranin, tkellmu apertament fuq l-isfidi ta' saħħa mentali li huma personalment għandhom jew kellhom, u madankollu, xorta waħda rnexxew fil-karriera li għażlu. Għalkemm Richmond ma semmietx ismijiet joħroġ ċar li ħarġet l-istqarrija wara rapporti li kien hemm fil-media dwar il-Ministru Justyne Caruana li ddaħħlet l-isptar aktar kmieni din il-ġimgħa. Il-Ministru Caruana tiddaħħal l-isptar L-NGO li taħdem fil-qasam tas-saħħa mentali qalet li ħadd ma għandu jaqbeż għall-konklużjonijiet jekk ma jkunx jaf il-fatti kollha. Żiedet tgħid li "persuna li tokkupa kariga pubblika hija mistennija li toffri ċertu livell ta' informazzjoni lill-pubbliku li tirrappreżenta. Dan jevita ukoll spekulazzjoni bla bżonn". Wara li għamlet riferenza għall-fatt li l-pandemija tal-Covid-19 urietna li kull wieħed minna huwa suxxettibbli għal problemi ta' saħħa mentali enfasizzat li l-appoġġ, l-għajnuna u s-sapport ta' persuni qrib tagħna jew ta' professjonisti jgħinuna nikkumbattu u negħlbu dawn l-isfidi. "Kliem kritiku jew ġudizzju negattiv fuq persuna għaddejja minn stress mentali jista' biss jiggrava s-sitwazzjoni. Minflok, għandna dejjem niffukaw fuq appoġġ pożittiv u għajnuna sinċiera." Min qed jiffaċċja diffikultajiet ta' saħħa mentali jista' jagħmel kuntatt ma' Richmond fuq il-helpline 1770 fi kwalunke ħin tal-lejl jew il-ġurnata. .td_uid_3_605e24610fb9a_rand.td-a-rec-img{text-align:left}.td_uid_3_605e24610fb9a_rand.td-a-rec-img img{margin:0 auto 0 0}